b'\n_START_ARTICLE_\nSportsklubben Gj\xc3\xb8a/Hard\n_START_SECTION_\nGj\xc3\xb8a\n_START_PARAGRAPH_\nSportsklubben Gj\xc3\xb8a ble grunnlagt i Bjerregaards gate 9 p\xc3\xa5 Ila av \xc3\xa5tte gutter i alderen 12-14 \xc3\xa5r. De videref\xc3\xb8rte sin Indianerklub Gule Ulv til Sportsklubben Bjerre. \xc3\x85ret etter ble navnet endret til Sportsklubben Gj\xc3\xb8a. I mellomkrigstiden hevdet klubben seg godt og kom blant annet til kvartfinalen i norgesmesterskapet i 1927, 1934 og 1939. I 1924 og 1931 vant Gj\xc3\xb8a kretsserien i Oslo. Gj\xc3\xb8a hadde tre landslagspillere i fotball i mellomkrigs\xc3\xa5rene: Arthur Johansen (3 landskamper), Einar Larsen (1 landskamp) og Einar Sandberg (1 landskamp). Gj\xc3\xb8a var dessuten blant landets f\xc3\xb8rste ishockeyklubber og var med p\xc3\xa5 \xc3\xa5 stifte Norges Ishockeyforbund i 1934._NEWLINE_I 1945 gikk gutteklubben Skjold, Torshov, inn i Gj\xc3\xb8a.\n_START_SECTION_\nHard\n_START_PARAGRAPH_\nSportsklubben Hard ble stiftet 18. april 1936 p\xc3\xa5 Torshov og het opprinnelig Hardy. Klubben gjorde seg ikke bemerket f\xc3\xb8r krigen, men spilte seg oppover i divisjonene i etterkrigs\xc3\xa5rene og hadde enkelte brukbare cupresultater.\n_START_SECTION_\nDagens Gj\xc3\xb8a/Hard\n_START_PARAGRAPH_\nI de senere \xc3\xa5r har klubben bare stilt lag i veteranklassen og medlemstallet har v\xc3\xa6rt stabilt lavt. I 2010 presterte klubben likefullt \xc3\xa5 tjene 37 000 kroner gjennom grasrotandelen til Norsk Tipping selv om den bare hadde 27 medlemmer.'